BODOLAND रादाब- बिजनी, 25 आगस्त : चिरां जिल्लानि पानबारि थानानि सिङाव थानाय “रानी गाथोन” मुंनि मोनसे लावखार ओंखाम जाग्रा थावनियाव सा 10 फरायसाफोरा बेरायनो थांदोंमोन। बिसोरनि गेजेराव सानै फरायसाया दुगैबाय थानाय समाव हाखुवा दैनि गोथौ आरो दाहार दैजों बुसोम जायो।समबारखालि बेलासि 2:00 रिंगासोआव जादों बे जाथाया। जाथाय जानायनि फ्राय 2 घन्टानि उनाव पानबारी लवारपारा गामिनि ‌केरल दैमारिनि सासेल’ फिसाज्ला धृटिराज दैमारि(17) मुंनि फरायसाखौ ओनसोलनि राइजोफोरा नागिरना मोनो। एरैहाय बर’बाजारनि भारतनि रौनिया हान्जायाव साख्रि मावनाय सुखुमार बसुमतारीनि सासेल’ फिसाज्ला सनजय बसुमतारी(18)खौ 24 घन्टा बारलांनायनि उनावबो SDRF, NDRF आरो ओनसोलनि गोबां राइजोफोरा नागिरसेयाव मोननो हायाखै। मख’नो गोनांदि गोथै देहाखौ नागिरनायाव SDRF आरो NDRF बिफाना बिगियानारि जुगाव बाहायनांगौ दाजेम एबा जोन्थोरखौ बाहायाखै होनना गोबाङा गोजोन्नाय गैयै फोरमायदों। दुखुनांथाव बाथ्रादि सानैबो फरायसानि बिमा आरो बिफाया फिसाज्ला गोमाजानायनि दिखाराव दुखुजों गोग्लैसोना दं।